b'\n_START_ARTICLE_\nLouisiana (teritoriu SUA)\n_START_PARAGRAPH_\nTeritoriul Louisiana, conform originalului, Louisiana Territory, a fost un teritoriu istoric, organizat, al Statelor Unite ale Americii, care a existat ca entitate administrativ\xc4\x83 \xc3\xaentre 4 iulie 1805 \xc8\x99i 11 decembrie 1812. A constat din por\xc8\x9biunea teritoriului achizi\xc8\x9bionat conform Louisiana Purchase, care nu a fost alocat pentru formarea Orleans Territory, care a corespuns \xc3\xaen linii mari cu teritoriul viitorului statului Louisiana. De fapt, Louisiana Territory a constat \xc3\xaen orice suprafa\xc8\x9b\xc4\x83 de p\xc4\x83m\xc3\xa2nt care a fost parte a tratatului Louisiana Purchase aflat la nord de cea de-a 33-a paralel\xc4\x83 nordic\xc4\x83, care constituie azi grani\xc8\x9ba sudic\xc4\x83 a actualului stat Arkansas. Sediul guvernului a fost ora\xc8\x99ul Saint Louis, care este ast\xc4\x83zi capitala statului Missouri.\n_START_SECTION_\nIstoric\n_START_PARAGRAPH_\nLouisiana Territory, ca denominare istoric\xc4\x83 \xc3\xaen anumite contexte, se poate referi la teritoriile coloniale ale Fran\xc8\x9bei sau ale Spaniei care erau \xc3\xaen\xc8\x9belese a fi cuprinse la vest de fluviul Mississippi, \xc3\xaentre v\xc4\x83rsarea acestuia \xc3\xaen Golful Mexic \xc8\x99i paralela a 49-a nordic\xc4\x83, care delimita posesiunile Marii Britanii, Fran\xc8\x9bei \xc8\x99i Spaniei._NEWLINE_Primii exploratori consecven\xc8\x9bi ai vestului american, Meriwether Lewis (1807 - 1809) \xc8\x99i William Clark (1813 - 1820) au servit ca guvernatori teritoriali ai Louisiana Territory.\n_START_SECTION_\nOrganizare administrativ\xc4\x83\n_START_PARAGRAPH_\nTeritoriul Louisiana avea cinci subdiviziuni, Saint Louis District, Saint Charles District, Sainte Genevieve District, Cape Girardeau District \xc8\x99i New Madrid District. \xc3\x8en 1806, legislatura teritorial\xc4\x83 a creat District of Arkansas din por\xc8\x9biuni de p\xc4\x83m\xc3\xa2nt cedate de Na\xc8\x9biunea Osage. Restul teritoriului avea s\xc4\x83 fie cunoscut ca Upper Louisiana Territory (Teritoriul Louisiana de Sus)._NEWLINE_La data de 1 octombrie 1812, Governatorul Clark a organizat cele cinci districte ale Upper Louisiana Territory \xc3\xaen comitate, care ulterior urmau s\xc4\x83 devin\xc4\x83 primele cinci comitate ale viitorului Missouri Territory (\xc3\xaen rom\xc3\xa2n\xc4\x83, Teritoriul Missouri). \xc3\x8en anul 1818, comitatele Franklin \xc8\x99i Jefferson au fost formate din originarul Saint Louis County, l\xc4\x83s\xc3\xa2nd comitatul Saint Louis cu aproximativ aceea\xc8\x99i structur\xc4\x83 \xc8\x99i suprafa\xc8\x9b\xc4\x83 a ora\xc8\x99ului Saint Louis \xc8\x99i a comitatului Saint Louis de ast\xc4\x83zi._NEWLINE_Pentru a evita orice confuzie, \xc3\xaen 1812 Louisiana Territory a fost redenumit Missouri Territory datorit\xc4\x83 cre\xc4\x83rii statului \xc2\xa0Louisiana la data de 30 aprilie 1812.'